RESOLUCIÓN do 15 de decembro de 2003, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da acta da xornada laboral para o ano 2004 do convenio colectivo do sector da construcción.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 19/12/2003

Vista a acta da xornada laboral para o ano 2004 do convenio colectivo do sector da construcción, con nº de código 3600435 que tivo entrada nesta delegación provincial o día 2-12-2003, subscrito en representación da parte económica pola Asociación Provincial de Empresarios da Construcción, e da parte social, pola centrais sindicais CC.OO., UGT e CIG, en data 1-12-2003. De conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo, que
consta nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 15 de decembro de 2003.
Joaquín Macías Sánchez
Delegado provincial de Vigo
Comisión deliberadora do convenio colectivo da construcción
-Asistentes:
* UGT:
Lourdes Diz Lorenzo.
Ramón Carrera Molares.
José C. Rodríguez del Río.
Francisco Peixoto Costas.
Jesús Crespo Araújo.
* CC.OO.
Laureano Barros.
José Joaquín Dasilva.
Marcos González Oliveira.
* CIG.
Xosé Xoán Melón.
Alberto Fernández Campo.
* APEC.
Anselmo Hernández Luján.
José Pampillón Alonso.
José A. Martínez Fernádnez.
Yolanda Carballo Martínez.
En Vigo, o 1 de decembro de 2003, na sede da Asociación Provincial de Empresarios da Construcción (APEC), reúnense as persoas que figuran á marxe nas representacións que se indican.
Como único punto da orde do día trátase o tema da xornada laboral prevista no artigo 43 do actual convenio colectivo que para o ano 2004 será de 1.750 horas de traballo efectivo.
O texto do artigo 43º do convenio relativo á xornada laboral dirá textualmente:
1. A xornada ordinaria anual durante o período de vixencia do presente convenio será de 1.750 horas segundo o calendario laboral anexo.
2. A xornada ordinaria semanal será de 40 horas de luns a venres durante toda a vixencia deste convenio.
3. Os traballadores terán dereito a un paro de 15 minutos durante a mañá para toma-lo bocadillo segundo as necesidades do servicio.
4. Tendo en conta as condicións climatolóxicas e as necesidades das distintas actividades do sector, poderase pactar nas empresas, a distribución da xornada máxima anual, sen que en ningún caso se poidan superar nove horas diarias nin as corenta horas semanais de traballo efectivo.
5. Para adapta-la xornada ás 1.750 horas acordadas para o ano 2004, os días 5 de xaneiro, 23 e 24 de febreiro, 18 de marzo, 26 de xullo, 13 de agosto, 11 de outubro, 7, 2 horas do 23 (xornada de 6 horas), 24 e 31 de decembro terán a consideración de festivos e aboables para tódolos efectos.
6. Ademais dos días sinalados anteriormente, nos seguintes concellos por coincidi-lo festivo local con día non laborable, fíxanse os seguintes festivos:
-O Rosal, Illa de Arousa, Salceda de Caselas, Tui, Vilaboa: 25 de febreiro.
-Vilagarcía de Arousa, 24 de maio.
-Cerdedo, O Rosal e Valga: 27 de xullo.
-Campolameiro: 9 de decembro.
7. En cada centro de traballo a empresa exporá en lugar visible o calendario laboral pactado a nivel de convenio ou o pactado en cada centro de traballo.
8. E non habendo máis asuntos que tratar, levántase a sesión.